July 8, 2015 – WorldofBlackHeroes
July 8, 2015 August 19, 2017 admin 1827 Views 0 Comments black superhero, Black Superheroes, Image Comics Black Superheroes Landgasthof Hoffnung Local Info- Handewitt, Germany Hotels: Travel Weekly
Landgasthof Hoffnung Local Info
Landgasthof Hoffnung Location & Neighborhood
Sonderborg (24.25 miles northeast)
Sylt (42.50 miles northwest)
Buesum (43.25 miles southwest)
Similar Handewitt Area Hotels More hotels in Handewitt near Landgasthof Hoffnung
Find Handewitt Hotels
Deluxe Handewitt Hotels | First Class Handewitt Hotels | Tourist Class Handewitt Hotels Multiple Toolbars in the PocketPC 2002 - CodeProject 10,460,424 members (51,716 online) CodeProject::Workspaces
Last Visit: 31-Dec-99 18:00 Last Update: 13-Mar-14 2:38Refresh1 George se stedelike riviere stagneer | George Herald
George se stedelike riviere stagneer
Journalist Pauline Lourens | Friday, 04 May 2018, 10:00
Die Katrivier is skaars sigbaar in Fernridge en het nou 'n punt van stagnasie bereik. Inwoners betreur hierdie stand van sake.
GEORGE NUUS - Die Katrivier, geleë in die Katrivier-natuurreservaat, was eens 'n borrelende kristalhelder bergstroom waarop inwoners 23 jaar gelede nog met trots na gekyk het. Maar deesdae is dié stedelike riviertjie 'n groot bron van kommer.
Fernridge-inwoners Basie en Rosa du Preez, voel bitter ongelukkig oor die reuk en die algehele voorkoms van die rivier.
"Dit lyk nie na 'n gesonde, lewendige rivier nie. Om die stilstaande water te aanskou en te sien hoe die sakkrappers inwoners se vullis in die stroom gooi, is 'n bitter pil om te sluk."
Die George-munisipaliteit se noord-oostelike hoofrioolpyp kruis die Katrivier en by tye wanneer dit verstop, loop dit direk in die rivier.
"Die stagnasie wat ons hier sien is nie net 'n stilstaande rivier nie, daar is boonop 'n ongesonde en oormatige besoedeling van ons waterbronne. Telkens as die munisipale werkers besig is om verstopte pype oop te grawe sien ons dat die ou keramiekpype steeds in gebruik is. "Die ou dun pypies kan kwalik met 'n groeiende bevolking tred hou," sê Du Preez.
"Die geringste ding lei tot 'n verstopping. Ons vrees dus die ergste wat waterbesoedeling betref. Hier is ook boomwortels wat die verstoppings vererger."
Die Du Preezs, wat al meer as twee dekades in George woon, voer aan dat die rivierloop in geen jare skoongemaak is van indringerplante nie. "Destyds toe Kader Asmal nog minister van bosbou was, het ons telkens gehoor dat indringerbome in rivierlope uitgeroei moet word aangesien hulle duisende liters water gebruik. Maar helaas word niks gedoen om die wattel en bloekombome uit te roei en te sorg dat die water vanuit die berg die Tuinroetedam haal nie."
Basie en Rosa du Preez is jammer dat die George-munisipaliteit geen opgedateerde program in plek het om indringerbosse wat die loop van die Katrivier toegegroei het te verwyder nie. Water is so kosbaar in tyd van droogte, maar die owerhede pleit slegs armoede.
Die George-munisipaliteit is pertinent gevra of hulle 'n plan ingedien het met betrekking tot die bestuur van indringerplante ingevolge die wet.
Die munisipaliteit, net soos alle ander grondbesitters, is verplig om so 'n plan in te dien en ook aan te dui wanneer dit in werking gestel sal word. Volgens George se direkteur van siviel-tegniese dienste, Reggie Wesso moet die onkruidstrategie (weed strategy) nog opgedateer word in lyn met wetgewing.
"Ons hou die departement van omgewingsake op datum met ons vordering."
Geld 'n probleem
Wesso het in sy 12 April e-pos gesê 'n dringende behoefte bestaan vir geld om indringerbosse uit te roei en daar word met relevante regeringsdepartement en organisasies gekommunikeer om te voldoen aan die Nemba wetgewing. "Dit is arbeidsintensief en gevolglik 'n baie duur oefening. Indringerbosse hou veral 'n wesenlike gevaar in vir Denneoord-inwoners wat 'n paar meter vanaf die bosse woon waar bloekombome reg teen houthuise leun.
Verlede jaar het Tinus Nortje van AfriForum die probleme met die twee stadsriviere (Kat/Mitchellriviere) uitgewys aan rdll. Gerrit Pretorius en Marlene Viljoen sowel as aan amptenary van die George-munisipaliteit. Tydens die inspeksie wat Denneoord se 11de Laan ingesluit het, is indringerbome en plante besigtig.
'n Berg afgekapte bome, wat net so gelos is op die Mitchellrivier se oewer op die grens van Dawn Whitehead se Denneoord tuin in Madeliefiestraat, dra nou by tot die aansienlike brandgevaar. 'n Kontrakteur wat deur die munisipaliteit aangestel is, is blykbaar hiervoor verantwoordelik.
Die Katrivier was eens 'n borrelende stroom helder bergwater wat die Tuinroetedam bereik het nadat dit deur Fernridge gestroom het. Die foto is meer as 'n dekade gelede geneem.
Pleidooi van inwoner
'n Bekommerde inwoner Barbara Sawers het twee weke gelede in 'n brief aan die koerant gevra: "Wanneer gaan mense leer om nie ons riviere te besoedel nie."
Tydens 'n opruiming het sy het op allerhande voorwerpe afgekom insluitende 'n groot pot, sokkerbal, rioolpyp en 'n swetterjoel plastiek. Sy het ook gekla oor die Mitchellrivier wat totaal toegegroei is en dat die algehele vloei daarvan belemmer word.
"In die 16 jaar wat ek hier woon was daar net een groot skoonmaak en dit was na die vloede van 2007."
Sy het 'n pleidooi gelewer dat mense trots moet wees op die omgewing en die besoedeling moet stop. "Ons dierelewe ly daaronder, maar mense gee net nie om nie."
Die Kat en Mitchellrivier se lope kom by mekaar in die Denneoord woonbuurt.
Lees 'n vorige artikel: Concern about debris in Kat River
Read more about: katrivier kat river george munisipaliteit
Posted on: 10:00 Fri, 04 May 2018